《云洞》
宋代·韩元吉

挥策度绝壑，撑空见楼台。
丹崖几千仞，中有佛寺开。
老僧如远公，譍门走蒿莱。
下马问所适，褰衣指崔嵬。
飞阑倚石磴，旷荡无纤埃。
坐久意颇惬，爽气生樽罍。
仙棺是何人，蜕骨藏莓苔。
举酒一酌之，妈然偿我怀。
丹砂固未就，白鹤何时来。
不如生前乐，长啸且衔杯。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。